Igemmaḍ uɣur nessaweḍ deg tesleḍt tasentalant i nexdem i wungal Taqsiḍt n tudert-iw n Faḍma At Menṣur ƐEMRUC i d-tsuqel temyarut Katia Touat d akken akk isental i d-yeddan cudden ar tudert n Faḍma yeṭṭfen deg teqbayli-is. D tudert i tura s ufusis uqbel ad teddem-itt tmattant di la Bretagne. Yal asentel deg yisental i d-nsedda deg tesleḍt i nexdem tebder-d Ayen tedder Ama akked yemma-s Ama akked Temrabḍin d yimrebden, ama akked urgaz-is d yimɣaren-is akked warraw-is anda llan wid yemmuten deg-sen llan daɣen widak yeddren. Deg yal asebtar tessebgen-d tilaliyyin, timattanin, lḥif, asemmiḍ, llaz, lɣerba, yir leɛwayed, timeɣriwin, ttar,... Tudert akk i d-tesɛedda teǧǧa-tt-id deg udlis d asmekti i mmi-s Jean.